ಜಿಯೋ ಬಳಕೆದಾರರಿಗೆ ಮತ್ತೊಂದು ಗುಡ್‍ನ್ಯೂಸ್

ಮುಂಬೈ: ಈಗಾಗಲೇ ಡೇಟಾದಲ್ಲಿ ದರ ಸಮರ ಆರಂಭಿಸಿರುವ ಜಿಯೋ ಇದೀಗ ಅಂತಾರಾಷ್ಟ್ರೀಯ ಕರೆಯಲ್ಲೂ ದರ ಸಮರ ಆರಂಭಿಸಿದೆ.

1 ನಿಮಿಷಕ್ಕೆ ಕೇವಲ ಮೂರು ರೂ. ಕರೆ ಶುಲ್ಕ ವಿಧಿಸುವುದಾಗಿ ಜಿಯೋ ಹೇಳಿದೆ. ರೇಟ್ ಕಟ್ಟರ್ ಪ್ಲಾನ್ ಜಿಯೋ ಗ್ರಾಹಕರಿಗೆ ಸಿಗಬೇಕಾದರೆ 501 ರೂ. ರಿಚಾರ್ಜ್ ಮಾಡಬೇಕಾಗುತ್ತದೆ.

ಯಾವ ದೇಶಗಳಿಗೆ ಎಷ್ಟು ರೂ.?
ಅಮೆರಿಕ, ಇಂಗ್ಲೆಂಡ್, ಹಾಂಕಾಂಗ್, ಸಿಂಗಾಪುರ, ಆಸ್ಟ್ರಿಯಾ, ಬೆಲ್ಜಿಯಂ, ಬ್ರೆಜಿಲ್, ಇಟಲಿ, ಲುಕ್ಸಂಬರ್ಗ್, ಪೋಲಂಡ್, ಪೂರ್ಚ್‍ಗಲ್, ಸ್ವೀಡನ್, ತೈವಾನ್‍ಗಳಿಗೆ 3 ರೂ.ನಲ್ಲಿ ಕರೆ ಮಾಡಬಹುದು.

ಫ್ರಾನ್ಸ್, ಪಾಕಿಸ್ತಾನ, ಇಸ್ರೇಲ್, ಜಪಾನ್, ಡೆನ್ಮಾರ್ಕ್, ದಕ್ಷಿಣ ಕೊರಿಯಾಗಳಿಗೆ ಪ್ರತಿ ನಿಮಿಷಕ್ಕೆ 4.8 ರೂ. ಕರೆ ಮಾಡಬಹುದು.

ಈಗಾಗಲೇ ಉಚಿತ ಕರೆಯನ್ನು ನೀಡಿ ಡೇಟಾಗೆ ಮಾತ್ರ ಶುಲ್ಕ ವಿಧಿಸಿರುವುದು ಟೆಲಿಕಾಂ ಕಂಪೆನಿಗಳ ಆದಾಯ ಕುತ್ತು ಬಂದಿದೆ. ಈಗ ಐಎಸ್‍ಡಿ ಕರೆಯಲ್ಲೂ ದರ ಸಮರ ಆರಂಭಿಸಿದ್ದು ಉಳಿದ ಟೆಲಿಕಾಂ ಕಂಪೆನಿಗಳ ಆದಾಯದ ಮೇಲೆ ಪರಿಣಾಮ ಬೀರಲಿದೆ.

ಯಾವ ದೇಶಗಳಿಗೆ ಕರೆ ಶುಲ್ಕ ಎಷ್ಟು ಎನ್ನುವುದನ್ನು ತಿಳಿಯಲು ಇಲ್ಲಿ ಕ್ಲಿಕ್ ಮಾಡಿ. ರೇಟ್ ಕಟ್ಟರ್

ಇದನ್ನೂ ಓದಿ: ಜಿಯೋ ಸರ್‍ಪ್ರೈಸ್ ಆಫರನ್ನು ಟ್ರಾಯ್ ಕ್ಯಾನ್ಸಲ್ ಮಾಡಿದ್ದು ಯಾಕೆ?

ಟ್ರಾಯ್‍ಗೆ ಸಲ್ಲಿಕೆ:
ಹೊಸ ಧನ್ ಧನಾ ಧನ್ ಟ್ಯಾರಿಫ್ ಪ್ಲಾನ್‍ನ ಸಂಪೂರ್ಣ ಮಾಹಿತಿಯನ್ನು ಜಿಯೋ ಟ್ರಾಯ್‍ಗೆ ಸಲ್ಲಿಸಿದೆ. ಸೋಮವಾರ ಜಿಯೋ ಧನ್ ಧನಾ ಧನ್ ಪ್ಲಾನ್‍ಗೆ ಸಂಬಂಧಿಸಿದ  ಸಂಪೂರ್ಣ ವಿವರವನ್ನು ಸೋಮವಾರ ಮಧ್ಯಾಹ್ನ ಸಲ್ಲಿಸಿರುವ ಬಗ್ಗೆ ಮೂಲಗಳು ಮಾಹಿತಿ ನೀಡಿವೆ.

ಸಮ್ಮರ್ ಸರ್ ಪ್ರೈಸ್ ಆಫರಿಗೆ ಸಂಬಂಧಿಸಿದ ಮಾಹಿತಿಯನ್ನು ಜಿಯೋ ಟ್ರಾಯ್‍ಗೆ ಸಲ್ಲಿಸದೇ ಇದ್ದ ಕಾರಣ ಈ ಪ್ಲಾನನ್ನು ಹಿಂದಕ್ಕೆ ಪಡೆದುಕೊಂಡಿತ್ತು. ಇದಾದ ಬಳಿಕ ಜಿಯೋ ಧನ್ ಧನಾ ಧನ್ ಆಫರನ್ನು ಪರಿಚಯಿಸಿತ್ತು.

ಇದನ್ನೂ ಓದಿ: ಜಿಯೋ ಎಫೆಕ್ಟ್: 7 ವರ್ಷದಲ್ಲಿ ಮೊದಲ ಬಾರಿಗೆ ಟೆಲಿಕಾಂ ಕಂಪೆನಿಗಳ ಆದಾಯ ಭಾರೀ ಇಳಿಕೆ

ಇದನ್ನೂ ಓದಿ:ಸಿಮ್ ಆಯ್ತು ಜಿಯೋ ಸೆಟ್‍ಟಾಪ್ ಬಾಕ್ಸ್: ವಿಶೇಷತೆ ಏನು? ಬೆಲೆ ಎಷ್ಟು? ಆರಂಭ ಯಾವಾಗ?